Nem éri meg házassági évfordulóját Gábor Zsazsa!? | Cosmopolitan.hu
Nem éri meg házassági évfordulóját Gábor Zsazsa!?
Férje különleges ajándékkal készült, ám Zsazsa a friss hírek szerint talán már nem is éri meg az évfordulót…
Augusztus 14-én lenne Gábor Zsazsa és Frederic Von Anhalt herceg 25. házassági évfordulója, ám a legfrissebb hírek szerint a magyar származású díva már rendkívül rossz egészségi állapotban van: talán meg sem éri ezt a jeles napot.
Pedig férje különleges ajándékkal készült: egy óriásplakátot helyeztetett el Hollywoodban, ami a 94 éves színésznő és a herceg 25 éve tartó boldogságát hirdeti. Zsazsa viszont valószínűleg nem tud erről semmit, hisz egyesek arról suttognak, hogy egy ideje éber kómában fekszik, amit mások – például lánya, Constance Francesca Hilton – cáfolnak.
Zsazsáról májusban a Cosmo.hu is megírta, hogy kómába esett, később viszont olyan híreket hallottunk, hogy szervezete mégsem adja fel a harcot. Sőt, annyira magához tért, hogy külföldi oldalakra kikerült fotók tanúsága szerint néhány hete pezsgőzött is férjével, Ben Affleck pedig állítólag szerepet ajánlott neki új filmjében.
Viszont még így is elképzelhető, hogy a koros díva tényleg rosszabbul lett, és bár nem kívánunk neki rosszat, a család egy 94 éves asszony kórházi ágyánál már jobb, ha mindenre fel van készülve…